El Cor Almudàfer interpretarà música sacra barroca d'Antonio Vivaldi este diumenge
20 d’abril 2023

![](/media/eaiomal3/c.jpg?width=850&height=561.8806306306307)

L'Església d'El Salvador de Sagunt acull este diumenge, 23 d'abril, a les 19.00 hores un concert de música sacra barroca d'Antonio Vivaldi, que serà gratuït i tindrà una duració de 90 minuts, interpretat pel Cor Almudàfer.  
  
L'agrupació oferirà obres com  _Credo (Mi m)_, _Laudate Dominum (Re m_) i _Concert (Do M)_, entre altres. El concert finalitzarà amb _Glòria_, en Re major, el text de la qual és una lloança a Déu Pare i la seua música és exuberant i alegre, segons explica el programa.  
  
En 1995, els pares de l'alumnat de l'escola de música de l'Associació Funcasocial, situada al Port de Sagunt, va decidir formar esta agrupació i el seu primer director va ser Gabriel Rusinek.  
  
En els seus començaments, el cor estava format per tres cordes i, a partir de l'any 1999, que va prendre la batuta Sergi Rajadell, va augmentar el nombre de cordes a quatre. Des d’aleshores el cor ha interpretat diferents estils musicals, des de música barroca o renaixentista fins a gospel, musicals, o el repertori actual, que ens situa en el pop del segle XX.

*   [](http://www.facebook.com/sharer.php?u=https://aytosagunto.es/va/actualitat/el-cor-almudafer-interpretara-musica-sacra-barroca-d-antonio-vivaldi-este-diumenge/ "Facebook")
*   [](http://twitter.com/share?url=https://aytosagunto.es/va/actualitat/el-cor-almudafer-interpretara-musica-sacra-barroca-d-antonio-vivaldi-este-diumenge/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cor-almudafer-interpretara-musica-sacra-barroca-d-antonio-vivaldi-este-diumenge/ "Linked In")
*   [](mailto:?body=https://aytosagunto.es/va/actualitat/el-cor-almudafer-interpretara-musica-sacra-barroca-d-antonio-vivaldi-este-diumenge/)